OpenLLM-France/wikimedia huggingface dataset:
# Mauro Entrialgo

Mauro Entrialgo Ibarrondo (Gasteiz, 1965eko martxoaren 12a) euskal komikigilea da.
1980ko hamarkadaren hasieran Makoki, La Comictiva, El pequeño Nemo (Nemo Txikia), Paté de Marrano (Txerri Patea) bezalako fanzineetan argitaratzen hasi zen, bai eta hainbat egunkari eta aldizkarietan ere, El Diario Vasco, Diario 16, El País bai eta El País de las Tentaciones gehigarrian ere, Egin, Primera Línea, Interviú, El Gran Musical, El Víbora...) eta abar. Gauregun bere sorreratik elkarlanean egon den TMEO aldizkarietan agertzen da, bai eta El Juevesen eta hainbat fanzinetan ere.
Bere komikiak orri batekoak izaten dira, bere pertsonaiarik ezagunenak Herminio Bolaextra, El demonio rojo (deabru gorria) eta Anjel Sefija direlarik. Komikiaz gain kartelak eta diska azalak ilustratu ditu, bere koadroen erakustaldiak antolatu, Esteban Light taldean gitarra eta abotsetan, Gente pez eta Cuttlas filmeak idatzi, telebistan ere ibilia (Calle 13, Paramount Comedy) bai eta antzerkian, Herminio y Miguelito, 30 millones de gilipollas, No hay huevos, Se empieza por los porros.
Lan gehienetan, baina batez ere bere komikietan humore lotsagabea erakusten du, bere marrazteko estiloa natural eta begiarekiko xinplea delarik. Inguratzen gaituen gizartearen behatzaile bikainaren birtuteak Espainiako komikilari garratzitsuenetariko bat bilakatzen du.

## Bibliografia

* Herminio Bolaextra. 1993, Ezten Kultur Taldea.
* El asesino anda suelto. 1993, El Pregonero.
* La pandilla galáctica. 1994, El Pregonero.
* Tyrex. 1997, Ezten Kultur Taldea.
* El efecto solomillo. 1998, La Factoría de Ideas.
* El demonio rojo. 1998, La Cúpula.
* Alter Rollo. 1998, La Factoría de Ideas.
* Alter Rollo II. 1999, La Factoría de Ideas.
* La escalera. 1999, La Factoría de Ideas.
* Recortes de hostias. 2000, De Ponent.
* Siempre en forma. 2001, Ezten Kultur Taldea.
* Hablando en plata. 2002, La Cúpula.
* Deja Vu. 2002, De Ponent.
* Drugos el acumulador. 2003, La Cúpula.
* Lo más mejor de Ángel Sefija. 2003, El Jueves.
* Ángel Sefija en la cosa más nimia. 2003, El Jueves.
* Curiosidades del mundo del rock. 2003, De Ponent.
* Cómo convertirse en un hijo de puta. 2004, Astiberri.
* Historietas a la carta. 2004, La Factoría de Ideas.
* Los Domingos. 2006, De Ponent.
* El reportero de los tres huevos. 2006, Ezten Kultur Taldea.
* Ángel Sefija por tercera vez. 2006, Astiberri.
* Sólo son tebeos. 2006, Dolmen.
* Ángel Sefija con cuatro ojos. 2007, Astiberri.
* El demonio rojo: Ganas de follar. 2007, La Cúpula.

## Kanpo estekak

* Mauro Entrialgoren webgunea
* Teknologiari buruzko blog farregarria, Mauro Entrialgo
* Datuak: Q4897117
* Multimedia: Mauro Entrialgo / Q4897117
# Mauro Dos Santos

Mauro Javier dos Santos (1989ko uztailaren 7a - ) Argentinako futbolaria da.
Hainbat futbol taldetan jokatu du, esaterako Albirex Niigata.

## Kanpo estekak

* (Japonieraz) J.League Data Site
* Datuak: Q10555650
# Mauro Ortiz de Urbina

Mauro Ortiz de Urbina Uribarren (Gasteiz, Araba, 1882ko urtarrilaren 15a – Donostia, Gipuzkoa, 1936ko abuztuaren 11) margolaria izan zen. Austrian eta Alemanian margolaritza-ikasketak egin ondoren, Gasteizko Arte eta Lanbide Eskolako irakaslea izan zen. Lan nagusiak: Prometeo, Autorretratua, Nire familia eta Margolariaren ama.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12263271
* Multimedia: Mauro Ortiz de Urbina Uribarren / Q12263271
# Maria Eraunzetamurgil

Maria Eraunzetamurgil Aiestaran (Donostia, Gipuzkoa, 1998ko uztailaren 28a) euskal saskibaloi-jokalaria da, hegaleko pibot postuan jokatzen duena. Gaur egun, Espainiako Emakumezkoen Saskibaloi Ligan aritzen den IDK Gipuzkoa taldean jokatzen du.

## Erreferentziak

* ↑ (Gaztelaniaz) Espainiako Saskibaloi Federazioa. Maria Eraunzetamurgilen emaitzak eta estatistikak. (Noiz kontsultatua: 2017-05-29).
* Datuak: Q30088067
# Maria Errumaniakoa

Maria Errumaniakoa, Maria Alexandra Victoria Edinburgheko printzesa jaioa (Eastwell Park, Kent, Ingalaterra, 1875eko urriaren 29a - Sinaia, Errumania, 1938ko uztailaren 18a) Errumaniako erregina ezkontidea izan zen.
Alfredo, Edinburgheko dukea (geroago Saxonia-Coburg-Gothako dukea) eta Maria Aleksandrovna Errusiakoaren alaba izan zen. 1893an Fernando I.a Errumaniakoarekin ezkondu zen, oraindik printze oinordeko zenean. Erregina ezkontidea izan zen 1914tik 1927ra.
Lehen Mundu Gerran erizain gisa jardun zuen zauritutako soldaduekin. 1919an Parisko Bake Biltzarrera joan zen eta Errumania zabalduaren aldeko kanpaina egin zuen. 1922an bere senarrarekin batera koroatu zuten Alba Iulian. Oso ospetsua izan zen Errumanian eta atzerrian.
Senarra 1927an hil zitzaion eta Mariak uko egin zion bere biloba Migel I.a Errumaniakoaren Erregeordetza Kontseiluan parte hartzeari. Bere seme Karlos II.a Errumaniakoak bizitza publikotik aldendu zuen tronura igotzean.
Errumanieraz eta ingelesez idatzitako 34 liburu argitaratu zituen. Horietako bat The Story of My Time autobiografia izan zen.

### Seme-alabak

* Karlos II.a Errumaniakoa, Errumaniako erregea
* Elisabet Errumaniakoa, Greziako erregina ezkontidea.
* Maria Jugoslaviakoa, Jugoslaviako erregina ezkontidea.
* Nikolas Errumaniakoa, Printze erregeordea.
* Ileana Errumaniakoa, Austriako artxidukesa.
* Mircea Errumaniakoa

## Kanpo estekak

* Datuak: Q57666
* Multimedia: Queen Marie of Romania / Q57666
# Maria Elisa Diaz de Mendibil

María Elisa Diáz de Mendibil Gómez de Segura Eusko Jaurlaritzak Buenos Aireseko (Argentina) Alicia Moreau kalean duen egoitzako ordezkaria da 2005etik.
Gasteizen jaioa, Gizarte lanean diplomatua da Euskal Herriko Unibertsitatean. Kultur eta gizarte sustatzaile eta gizarte langile bezala egin du lan. Halaber, Arabako Batzar Nagusietan prokuradore eta Gasteizko Udaleko zinegotzi izan da. 2003ko irailaren 12tik 2005eko irailaren 20ra arte Euskal Autonomia Erkidegoko Gobernuko Kontsumo Zuzendaria izan zen. Data horretan, Eusko Jaurlaritzak Argentinan egoteko duen ordezkari izendatu zuten.
# Maria Erreginaren Lurraldea

Maria Erreginaren Lurraldea Antartikako eskualdea, Australiar Lurralde Antartikoaren barnean dagoena.
Filchner eta Hordern lurmuturren artean kokaturik, 1912ko otsailean aurkitu zuten Douglas Mawsonek zuzendutako espedizio batean eta Jurgi V.a Erresuma Batukoaren emaztea zen Maria Teckekoaren izena eman zioten.

## Erreferentziak

* ↑ Euskaltzaindia. (2012-10-18). 172. araua: Itsaslasterren izenak, itsasgune batzuen izenak eta Antartikako toponimia. (Noiz kontsultatua: 2013-06-01).

## Kanpo estekak

* Datuak: Q2281038
# Maria Etxatxute

Maria Etxatxute (Ezpeleta, ? - Logroño, 1610) Nafarroako emakumea izan zen, sorgina zelakoan hila. Jaiotzaz Lapurdiko Ezpeletakoa zen. 1609. urtean Inkisizioak atxilotu zuten, sorgina zelako eta Zugarramurdiko akelarrean parte hartzen zuelako salaketapean. Beti ukatu zituen egin zizkioten salakuntzak. 1610eko Inkisizioaren epaiak, sorgintzat salatutako beste batzuekin batera, sutan hiltzera kondenatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12263047
# Maria Elisabet Bavarian

Maria Elisabet Bavarian (1784ko maiatzaren 5 – 1849ko ekainaren 1) Dukesa Bavarian izan zen Wittelsbach etxeko Birkenfeld-Gelnhausen lerroaren ordezkari gisa. Louis-Alexandre Berthierrekin ezkondu eta gero Wagrameko printzesa eta Neuchâteleko printzesa izan zen.
Bavariako hauteslerrian jaioa, Gilen Bavarianen bigarren umea eta alaba bakarra izan zen. Bere ama Maria Ana Zweibrücken-Birkenfeldekoa zen, kondesa palatinoa, Maximiliano I.a Josef Bavariakoaren arreba.
65 urterekin hil zen, Parisen.
* Datuak: Q78027
* Multimedia: Maria Elisabeth in Bavaria / Q78027
# Maria Elisabet Portugalgoa

Maria Elisabet Portugalgoa edo Maria Elisabet Bragançakoa (gaztelaniaz: María Isabel de Braganza, portugesez: Maria Isabel de Bragança; Sintra, 1797ko maiatzaren 19a - Madril, 1818ko abenduaren 26a) Espainiako erregina ezkontidea izan zen.
Portugalgo Joan VI.aren eta Borboiko Karlotaren alaba. Espainiako Fernando VII.arekin ezkondu zen. Prado museoa sortu zuen. Jornalarien alde egin zuen, eta eraikuntza publikoak egiteko bitartekoak jarri zituen.

## Genealogia

Zuhaitz genealogikoa :
Petri III.a Portugalgoa
Joanes VI.a Portugalgoa
Maria I.a Portugalgoa
Infanta María Luisa Isabel of Spain
Maria Elisabet Portugalgoa
Karlos IV.a Espainiakoa
unnamed daughter de Borbón
Karlota Joakina Borboikoa
Maria Luisa Parmakoa :

## Erreferentziak

* ↑ Lur entziklopedietatik hartua.
* Datuak: Q232488
* Multimedia: Isabel de Bragança (1797-1818) / Q232488
# Maria Elena Boschi

Maria Elena Boschi (Montevarchi, 1981eko urtarrilaren 24a) Italia Vivaren (IV) abokatu eta politika italiarra da. 2014 eta 2016 bitartean, Konstituzio Erreformen eta Legebiltzarrarekiko Harremanen ministro izan zen Matteo Renziren gobernuan. 2016ko abenduan, Gentiloni Kabineteko Ministroen Kontseiluko Lehendakaritzako Estatu Idazkariorde bihurtu zen.
Sozietate-zuzenbideko abokatua da eta diputatua 2013tik.

## Erreferentziak

* ↑ «Italy's PM-designate Matteo Renzi names new cabinet»
* ↑ Governo Gentiloni: Boschi sottosegretario alla Presidenza, Alfano agli Esteri, Interni a Minniti. 12 de diciembre de 2016.
* ↑ «Renzi sceglie un'aretina nella squadra che curerà il tour per le primarie Pd»
* ↑ Página en el Sitio oficial de la Cámara de Diputados. .

## Kanpo estekak

* Datuak: Q15143059
* Multimedia: Maria Elena Boschi / Q15143059
# Maria Eskibel Arratia

Maria Eskibel Arratia (Gasteiz, XV. mendea – Valladolid, 1536ko maiatzaren 7a) filantropoa izan zen.

## Biografia

Hortuño Ibañez de Aguirrerekin ezkondu zen, ustez 1499. urtearen inguruan. Senarrarekin batera, Aguirre jauregia (egungo Montehermoso jauregia) eraikitzeko agindua eman zuen 1520an, hasiera batean ospitale eta dominiken komentu bat izango bazen ere, azkenean 1524an amaitu zutenean haien etxea izan zen. Ondorioz, moja haientzat Margogintza kaleko Gurutze Santuaren komentu eta eliza eraiki zuten. Seme-alabarik izan ez zutenez, bere iloba zen Mateo de Zuazo hartu zuten oinordeko, honek abizena aldatu eta gerora Zuazo de Aguirre izan zen.
Senarrarekin batera, San Bizente elizan hilobiratu zuten. Izan ere, eliza horretako koroa diruz lagundu zuten, eta horren erakuslea da bertan haien armarria eta Karlos V.aren ezkutua ageri direla, baita Gurutze Santuaren komentuan ere. Eliza honen kaperarako Flandesko Santa Urtsularen bost busto ekarri zituzten, egun Arabako Elizbarrutiko Arte Sakratuaren Museoa daudenak.

## Bibliografia

* Paloma Manzanos Arreal eta Francisca Vives Casas (2001). Las mujeres en Vitoria-Gasteiz a lo largo de los siglos. Recorridos y biografías. Ayuntamiento de Vitoria Gasteiz.

## Erreferentziak

* ↑ «Metamorfosis arquitectónica: nuevos usos culturales para viejos edificios - Centro Cultural Montehermoso Kulturunea, Vitoria-Gasteiz | ARTIUM - Biblioteca y Centro de Documentación» catalogo.artium.eus (Noiz kontsultatua: 2023-03-15).
* ↑ «Etxea eta auzokideak» Oihaneder Euskararen Etxea (Noiz kontsultatua: 2023-03-15).
* ↑ (Gaztelaniaz) Hoy, Gasteiz. (2014-05-20). «Ruta de los Palacios de Vitoria» Gasteiz Hoy (Noiz kontsultatua: 2023-03-15).
* ↑ (Gaztelaniaz) «Las dominicas sacan a veneración la reliquia de la Cruz de Jesús» Diario de Noticias de Álava 2017-09-14 (Noiz kontsultatua: 2023-03-15).
* ↑ (Gaztelaniaz) «Los secretos mejor guardados del palacio de Montehermoso» El Correo 2015-05-04 (Noiz kontsultatua: 2023-03-15).

## Kanpo estekak

* Datuak: Q117155466
# Mauston (Wisconsin)

Mauston Ameriketako Estatu Batuetako hiri bat da. Juneau konderrian dago, Wisconsin estatuan. 4.347 biztanle ditu. Madison hiriburutik 70 bat miliara dago ipar-mendebaldean.
Hiria Milton M. Maughsek sortu zuen, eta bere izena jarri zion. Hasieran Maughs Town deitzen zen.

## Ikus, gainera

* Juneau konderria

## Kanpo estekak

* Datuak: Q1569592
* Multimedia: Mauston, Wisconsin / Q1569592
# Mauvais Sang

Mauvais Sang (movɛ sɑ̃ ahoskatua; euskaraz: «odol txar») 1986ko Leos Carax frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Marc eta Hans, bi lapur zahar, mehatxupean daude eta "estatubatuar" izeneko mailegu-emaile bati zor bat ordaindu behar diote. Laborategi batean STBO izeneko gaixotasun berri baten aurkako txerto bat lapurtzeko asmoa dute. Gaixotasun horrek larrua maitasinuk gabe egiten duten bikoteei eragiten die.

## Aktoreak

| Aktorea | Pertsonaia |
| Michel Piccoli | Marc |
| Juliette Binoche | Anna |
| Denis Lavant | Alex |
| Hans Meyer | Hans |
| Julie Delpy | Lise |
| Carroll Brooks | estatubatuar emakumea |
| Hugo Pratt | Boris |
| Mireille Perrier | ama gaztea |
| Serge Reggiani | Charlie |
| Jérôme Zucca | Thomas |

## Kanpo estekak

* Datuak: Q2275853
# Maussans

Maussans Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 83 biztanle zituen.

## Demografia
### Biztanleria

2007an Maussans udalerrian erroldatutako biztanleak 83 ziren. Familiak 29 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 4 seme-alabarik gabeko familiak ziren, 17 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 32 etxebizitza zeuden, 29 familiaren etxebizitza nagusia ziren eta 3 bigarren erresidentzia ziren. 30 etxeak ziren eta 1apartamentu bat zen. 29 etxebizitza nagusietatik 26 bere jabearen bizilekua ziren, 2 alokairuan okupaturik zeuden eta 1 doan lagata zegoen; 1ek gela bat zuen, 4 etxek hiru zituzten, 7 etxek lau zituzten eta 17 etxek bost zituzten. 28 etxek euren parking plaza propioa zuten azpian. 9 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Maussans udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 4 |
| 4 | 70-74 | 0 |
| 0 | 65-69 | 4 |
| 0 | 60-64 | 0 |
| 4 | 55-59 | 4 |
| 0 | 50-54 | 0 |
| 12 | 45-49 | 4 |
| 0 | 40-44 | 8 |
| 0 | 35-39 | 0 |
| 4 | 30-34 | 0 |
| 0 | 25-29 | 4 |
| 0 | 20-24 | 0 |
| 8 | 15-19 | 0 |
| 4 | 10-14 | 4 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 48 ziren, horien artean 35 aktiboak ziren eta 13 inaktiboak ziren. 35 pertsona aktiboetatik 32 lanean zeuden (21 gizon eta 11 emakume) eta 3 langabezian zeuden (2 gizon eta 1 emakume). 13 pertsona inaktiboetatik 4 erretiraturik zeuden, 5 ikasten zeuden eta 4 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 ibilgailuen saltze eta konpontze enpresa zen eta 1 «beste zerbitzu jarduera batzuk» multzoan sailkatutako enpresa zen.
2000. urtean Maussans udalerrian 3 nekazaritza-ustiategi zeuden, 258 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q918886
* Multimedia: Maussans / Q918886
# Mauth

Mauth Alemaniako udalerria da. Bavariako estatuan kokatuta dago, [[Freyung-Grafenau (barrutia)|Freyung-Grafenau]] barrutian. 2014an 2.277 biztanle zituen 28,89 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503428
* Multimedia: Mauth / Q503428
# Marina 106

Marina 106, Arabiar Emirerri Batuetako Dubai hirian eraikitzen ari den etxe orratz bat da. 425 metro eta 107 solairu izango ditu eta 2012an amaitzea espero da.
Dorrea Dubai Marina gunean dago, eta amaitzean munduko etxebizitza dorrerik garaienetakoa izango da, Princess Tower eta Pentominium etxe orratzekin batera (hirurak Dubain.)

## Ikus, gainera

* Dubai Marina
* Dubaiko etxe orratzik garaienen zerrenda

## Kanpo estekak

* (Ingelesez) Egitasmoaren webgune ofiziala.
* Datuak: Q1898210
# Marina (Kalifornia)

Marina Kaliforniako hiri bat da. Monterey konderrian kokatua dago. 2010ean 19.718 biztanle zituen, 23,0 kilometro koadrotan banatuta.

## Ikus, gainera

* Monterey konderria

## Kanpo estekak

* Datuak: Q985077
* Multimedia: Marina, California / Q985077
# Marina (Kroazia)

Marina Kroaziako udalerri bat da, Split-Dalmazia eskualdean. Azken zentsuaren arabera 4.273 biztanle zituen.

## Kanpo estekak

* Datuak: Q1027927
* Multimedia: Marina, Croatia / Q1027927
# Marina (argipena)

Marina izenak adiera zenbait ditu:
* marina edo itsas armada;
* marina edo itsas ikuspegi, itsasoa gaitzat duen margolana;
* Marina (emakume izena);
* Marina (Kroazia), Kroaziako udalerria
* Marina 106, Dubaiko etxe orratza.
# Marina 101

Marina 101 , Arabiar Emirerri Batuetako Dubai hirian eraikitzen ari den etxebizitza etxe orratz bat da. 412 metro eta 101 solairu dauzka eta 2015ean amaitzea aurrikusten da.
Etxe orratzeko lehenengo 33 solairuek 281 geladun eta bost izarreko Hard Rock Cafe bat izango dute eta 34tik 100erakoak etxebizitzak izango dira.
National Engineering Bureau arkitekto taldeak diseinatu zuen.

## Ikus, gainera

* Dubai Marina
* Dubaiko etxe orratzik garaienen zerrenda

## Kanpo estekak

* (Ingelesez) Egitasmoaren webgune ofiziala.
* (Ingelesez) Eraikinaren fitxa skyscraperpage.com webgunean.
* Datuak: Q1165269
* Multimedia: Marina 101 / Q1165269
# Marina Abramović

Marina Abramović (serbieraz: Марина Абрамовић, Belgrad, Jugoslavia, 1946ko azaroaren 30 - ) serbiar artista bat da, performancean espezializatua. New Yorken bizi da. Bere lanak artistaren eta audientziaren arteko harremana ikertzen du, gorputzaren mugak zeintzuk diren eta gogamenaren aukerak. Hiru hamarkadatan aktiboa izan da, askorentzat Abramović "arte performatiboaren amona" da. Ikusleari parte-hartze modu berriak eman dizkio, "mina, odola eta gorputzaren muga fisikoak" ikustaraziz.
Bere lanik ezagunenen artean Seven Easy Pieces dago, non zazpi artista ezberdinen performantzeak berregin zituen New Yorkeko Guggenheim Museoan.

## Kanpo estekak

* Datuak: Q47496
* Multimedia: Marina Abramović / Q47496
# Marina (San Frantzisko)

Marina, AEBetako San Frantzisko hirian dagoen auzo bat da, Kalifornia estatuan. 2008ko erroldaren arabera 12.071 biztanle zituen.
* Datuak: Q933336
* Multimedia: Marina District, San Francisco / Q933336
# Marina (opera)

Marina Emilio Arrieta nafar konposatzaileak sorturiko obra lirikoa da. Hasieran bi ekitaldiko zarzuela izan zen, 1855eko irailaren 21ean Madrilgo Teatro del Circon estreinatu zutena. Zarzuelak Francisco Camprodónen libretoa zuen. Baina, Enrico Tamberlick italiar tenorrak bultzatuta, Arrietak hiru ekitaldiko opera bilakatu zuen, Miguel Ramos Carriónen libretoa zuena. Madrilgo Errege Antzokian 1871ko martxoaren 16an estreinatu zuten.

## Pertsonaiak

| Pertsonaia | Tesitura | Estreinaren antzezle-zerrenda (zarzuela) 1855-9-21 | Estreinaren antzezle-zerrenda (opera) 1871-3-16 |
| Marina | soprano | Amalia Ramírez | Angiolina Ortolani |
| Jorge | tenor | José Font | Enrico Tamberlick |
| Roque | baritono | Francisco Salas | Gottardo Aldighieri |
| Pascual | baxu | Ramón Cubero | Luis Gassier |

## Erreferentziak

* ↑ Encina Cortizo, María. (1998). Emilio Arrieta. De la ópera a la zarzuela. in: Música Hispana. Instituto Complutense de Ciencias Musicales ISBN 84-89457-07-7..

## Kanpo estekak

* Datuak: Q9029060
* Multimedia: Marina (opera) / Q9029060
# Marina Agoues

Marina Agoues Márquez (Zarautz, Gipuzkoa, 1992ko abenduaren 14a) futbolaria da. Erdilari postuan jokatzen du.
Jaioterriko taldean hasia, 2009an hasi zen Real Sociedad F.C taldean jokatzen. 2014-15 denboraldian ASD Riviera di Romagna italiar taldera joan zen, eta denboraldi hori berriro ere talde txuri-urdinean amaitu ondoren, egun Oiartzun K.E taldean dabil.

## Sariak

* Donostiako Urrezko Danborra (2020)

## Erreferentziak

* ↑ «Marina Agoues no continuará en la Real Sociedad» Diario Vasco 2014-07-01.
* ↑ Arratibel Gascon, Ainara. «Urrezko Danborra Realeko futbol eta hockey taldeentzat» Berria (Noiz kontsultatua: 2020-01-20).
* ↑ «Realaren ereserkia ozen abestu dute Realeko neskek» www.eitb.eus (Noiz kontsultatua: 2020-01-20).

## Kanpo estekak

* Datuak: Q10528687
# Melanalopha

Melanalopha Tortricidae familiako tximeleta genero bat da. Bere espezie tipoa Melanalopha lathraea da.

## Espezieak

| Espeziea | Irudia | Egoera |
| Melanalopha dascia | | daturik gabe |
| Melanalopha lathraea | | daturik gabe |

## Kanpo estekak

* Datuak: Q6811168
# Melanargia russiae

Melanargia russiae Nymphalidae familiako lepidoptero ditrisio (tximeleta) bat da, hegoaldeko Europatik hego-mendebaldeko Siberiaraino aurki daitekeena.
26–30 mm-ko hegal luzera dute eta ekainetik abuztura egiten dute hegan.
Bere larbek Brachypodium, Poa, Stipa pennata eta Aegilops geniculata landareak jaten dituzte.

## Azpiespezieak

* Melanargia russiae russiae
* Melanargia russiae caucasiaca Nordmann, 1851 (Kaukaso Txikia, Armenia, Talysh)
* Melanargia russiae transcaspica Staudinger, 1901 (Kopet-Dagh)

## Erreferentziak

* ↑ (Gaztelaniaz) Tolman, Tom. (2011). Mariposas de España y Europa. Lynx Edicions ISBN 9788496553842..

## Kanpo estekak

* Satyrinae of the Western Palearctic - Melanargia russiae (Ingelesez)
* Datuak: Q787277
* Multimedia: Melanargia russiae / Q787277
* Espezieak: Melanargia russiae
# Melanarsita

Melanarsita mineral bat da.

## Ezaugarriak

Melanarsita elementu kimiko mineralaren formula kimikoa hau da: ${\ce {K3Cu7Fe^{3+}O4(AsO4)4}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Melanarsite: Mineral information, data and localities.» www.mindat.org (Noiz kontsultatua: 12-05-2019).
# Meland

Meland Norvegiako udalerria da. Hordaland konderrian kokatua dago. 92.54 km² ditu eta 6.233 biztanle ditu.

## Mugakideak

Honako udalerri hauekin egiten du muga:
Bergen Municipality $^{(en)}$ Radøy Lindås Askøy

## Kanpo estekak

* Datuak: Q488392
* Multimedia: Meland (former municipality) / Q488392
# Melanargia occitanica

Melanargia occitanica Nymphalidae familiako lepidoptero ditrisio (tximeleta) bat da, iparraldeko Afrikan eta hego-mendebaldeko Europan aurki daitekeena.
25–28 mm-ko hegal luzera dute eta apiriletik ekainera egiten dute hegan.

## Erreferentziak

* ↑ (Gaztelaniaz) Tolman, Tom. (2011). Mariposas de España y Europa. Lynx Edicions ISBN 9788496553842..

## Kanpo estekak

* Butterflies of Europe (Ingelesez)
* Datuak: Q2552276
* Multimedia: Melanargia occitanica / Q2552276
* Espezieak: Melanargia occitanica